OpenLLM-France/wikimedia huggingface dataset:
# Peter Potemkine

Peter Petrovitx Potemkine (rus: Пётр Петрович Потёмкин, Piotr Petrovitx Potyomkin; 1886–1926) va ser un mestre d'escacs de l'Imperi Rus.
Va ocupar el setè lloc a Sant Petersburg el 1904 (el campió fou Mikhaïl Txigorin), va ocupar el cinquè lloc a Sant Petersburg el 1907 (el campió fou Ievgueni Znosko-Borovski) i va ocupar el vuitè a Sant Petersburg el 1913 (va guanyar Andrey Smorodsky). A l'hivern de 1912, va jugar amb Aleksandr Alekhin i Vasili Osipovich Smyslov (pare de Vassili Smislov) a Sant Petersburg. El 1920, va empatar als llocs 3r-6è a Moscou (el guanyador fou Alexei Alekhine).
El comte Potemkine era un emigrant blanc que vivia a França. Va representar oficialment Rússia a la 1a Olimpíada d'escacs no oficial a París 1924.
Va empatar als llocs 7è-8è a Praga 1923 (el guanyador fou Karel Skalička), va empatar als llocs 4t-7è a París 1924 (va guanyar Znosko-Borovsky), va empatar als llocs 5è-6è a París 1925 (el guanyador fou Victor Kahn) i va compartir el 1r lloc amb Vitaly Halberstadt a París 1926.
El 1926 es va establir a París Le Cercle d'échecs Potemkine.

## Referències

* ↑ Chess Notes by Edward Winter
* ↑ OlimpBase :: Chess Olympiad Paris 1924: information
* ↑ http://www.anders.thulin.name/SUBJECTS/CHESS/CTCIndex.pdf Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 2004-09-01
* ↑ index Arxivat 2008-08-20 a Wayback Machine.
# Tomás Serra Olives

Tomàs Serra Olives (Es Castell, 9 d'abril de 1944) és un mestre d'escacs menorquí, que té el títol de Mestre de la FIDE des de 2006. Ha estat tres vegades guanyador del Campionat d'Espanya sènior d'escacs (2009, 2010, 2012).

## Resultats destacats en competició

A principis dels anys 60, Serra era un dels més destacats jugadors d'escacs d'Espanya.
Serra va jugar representant Espanya en una Olimpíada d'escacs:
* El 1962, al segon tauler de reserva a la XV Olimpíada d'escacs a Varna (+5, =4, -1).
Serra va jugar amb Espanya a les preliminars del Campionat d'Europa per equips:
* El 1961, al setè tauler de les preliminars del 2n Campionat d'Europa per equips d'escacs (+0, =1, -1),
Serra ha participat reeixidament als campionats d'Espanya d'escacs sènior, competició que ha guanyat tres cops, els anys 2009, 2010, i 2012.

## Referències

* ↑ «Nota biogràfica de Tomás Serra Olives» (en anglès). Chessgames.com. [Consulta: 7 desembre 2021].
* ↑ Pulido, Alfredo «Entrevista a Tomás Serra». Escacs Balears, 2013 [Consulta: 7 desembre 2021].
* ↑ «OlimpBase :: Men's Chess Olympiads :: Serra Olives, Tomas». olimpbase.org.
* ↑ «OlimpBase :: European Men's Team Chess Championship (preliminaries) :: Serra Olives, Tomas». olimpbase.org.
* ↑ VII Campeonato de España de Veteranos 2009
* ↑ VIII CAMPEONATO DE ESPAÑA DE VETERANOS 2010
* ↑ Pulido, Alfredo «Entrevista a Tomás Serra». Escacs Balears, 2013 [Consulta: 7 desembre 2021].
* ↑ X Campeonato de España de Veteranos 2012

## Enllaços externs

* Tomás Serra a Chesstempo
# John Scott Russell

John Scott Russell (9 de maig de 1808, Parkhead, Glasgow – 8 de juny de 1882, Ventnor, Illa de Wight) va ser un enginyer naval escocès que construí el vaixell Great Eastern en col·laboració amb Isambard Kingdom Brunel, i va fer els descobriments que van donar origen a l'estudi modern dels solitons.

## Biografia

John Scott Russell va néixer a Parkhead, Glasgow; va estudiar a la Universitat St. Andrews i després a la de Glasgow. El 1825 va passar a ensenyar matemàtiques a la Universitat d'Edinburgh.

## L'ona de translació

El 1834, en determinar el disseny més eficient per als vaixells que naveguen en canals, descobrí el fenomen que ell va descriure com l'ona de translació. En la mecànica de fluids, aquesta ona actualment s'anomena ona solitària o solitó.
El treball experimental de Scott Russell sembla contrastar amb les teories hidrodinàmiques d'Isaac Newton i Daniel Bernoulli. Fins al 1871, no se'n va poder proporcionar una explicació.
Lord Rayleigh va publicar en el Philosophical Magazine, el 1876, un escrit en què donava suport matemàtic a les observacions experimentals de Russell.

## Efecte Doppler

Scott Russell va fer una de les primeres observacions experimentals
de l'efecte Doppler.
Va ser escollit membre de la Royal Society el juny de 1849 per la seva obra Memoirs on "The great Solitary Wave of the First Order, or the Wave of Translation", publicada en Transactions of the Royal Society of Edinburgh.

## Notes

* ↑ Scott Russell, John «On certain effects produced on sound by the rapid motion of the observer». Report of the Eighteenth Meeting of the British Association for the Advancement of Science. John Murray, London in 1849, 18, 7, 1848, pàg. 37–38 [Consulta: 8 juliol 2008].
* ↑ «Library and Archive Catalogue». The Royal Society. [Consulta: 10 octubre 2010].

## Fonts

* Ainger, Michael. Gilbert and Sullivan – A Dual Biography. Oxford: Oxford University Press, 2002. ISBN 0195147693.

## Bibliografia

* Emmerson, George S. John Scott Russell: A Great Victorian Engineer and Naval Architect. John Murray, 1977. ISBN 0719533937.
* «Obituary of John Scott Russell». The Times. Arxivat de l'original el 2011-05-25. [Consulta: 24 gener 2008].
* Mortimer, John. Zerah Colburn: The Spirit of Darkness. Arima Publishing. ISBN 1-84549-024-X.

## Enllaços externs

* John Scott Russell and the solitary wave.
* O'Connor, John J.; Robertson, Edmund F. «John Scott Russell» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Felipe Neto

Felipe Neto Rodrigues Vieira (Rio de Janeiro, 21 de gener de 1988) és un vlogger, empresari, actor, escriptor i filàntrop luso-brasiler. És un conegut YouTuber del Brasil.
És fill d'un psicòleg brasiler i una mare portuguesa. Té doble ciutadania portuguesa i brasilera. Va obrir el seu perfil de YouTube l'any 2010 i dos anys després va assolir la xifra d'1 milió de seguidors –el primer en llengua portuguesa en arribar-hi–, mentre que la marca de 10 milions va batre-la el 2017. L'any 2019 el seu canal va ser el segon més seguit del món.
L'exitòs canal Não faz sentido ("No té cap sentit") va derivar en un llibre i en una peça de teatre, protagonitzada pel propi Neto. Amb el seu germà Luccas Neto (també youtuber), ha fundat diverses empreses que ofereixen diferents serveis als creadors de continguts digitals; a més d'una cadena de menjar ràpid.
Felipe Neto ha destinat part dels seus ingressos a diverses campanyes culturals benèfiques i de suport al jovent brasiler. En 2020, va ser inclòs en la llista de les 100 persones més influents del món per la revista Time.

## Referències

* ↑ «Felipe Neto diz viver bem com a depressão e ao voltar como youtuber teve medo do fracasso» (en portuguès brasiler). Folha de S.Paulo, 09-09-2017. [Consulta: 11 juliol 2022].
* 1 2 «Em rara entrevista, mãe de Felipe Neto fala de filho na lista de mais influentes e ataques: ‘Meu coração sangra’» (en portuguès brasiler). Extra. Grupo Globo, 24-09-2020. [Consulta: 11 juliol 2022].
* ↑ «Felipe Neto vende controle da Paramaker para multinacional francesa e retoma carreira artística» (en portuguès brasiler). O Globo, 15-09-2015. [Consulta: 11 juliol 2022].
* ↑ «Felipe Neto e Paes Leme criam empresa de conteúdo digital» (en portuguès brasiler). Meio em mensagem, 12-08-2019. [Consulta: 11 juliol 2022].
* ↑ «Luccas e Felipe Neto abrem quiosque de coxinhas» (en portuguès brasiler). Veja, 17-11-2017. [Consulta: 11 juliol 2022].
* ↑ «Além de influenciador e filantropo, Felipe Neto fundou mais de um negócio» (en portuguès brasiler). Exame, 17-08-2020. [Consulta: 11 juliol 2022].
* ↑ «Felipe Neto: The 100 Most Influential People of 2020». Time. [Consulta: 23 setembre 2020].
# Londres Machado

Londres Machado (Rio Brilhante, 3 de febrer de 1942) és un polític brasiler de l'estat de Mato Grosso do Sul. És el polític en actiu amb més legislatures consecutives exercides del país, amb 11.

## Biografia

Va iniciar la seva vida política a la localitat de Fátima do Sul, on va ser escollit regidor l'any 1966. El 1970 es va presentar a les eleccions a l'Assemblea Legislativa de Mato Grosso, on va encadenar dos mandats de Diputat Estatal (Deputado Estadual).
Amb la segregació del Mato Grosso, l'any 1978 va optar al càrrec de Diputat Estatal de Mato Grosso do Sul. A més de ser elegit, va esdevenir president de l'Assemblea Constituent, encarregada de redactar la legislació del nou estat. En aquella legislatura, també va haver d'ocupar interinament el càrrec de Governador de l'estat, en dues ocasions.
Des de llavors, va anar enllaçant victòries en cadascuna de les eleccions legislatives de l'estat, fins a les de 2014. Aquell any, Machado va candidatar-se a la vicegovernadoria de l'estat, fent parella amb Delcídio do Amaral, però van perdre el segon torn contra els candidats del PSDB, Reinaldo Azambuja i Rose Modesto. La plaça que va deixar vacant a les llistes de l'Assemblea Legislativa la va ocupar la seva filla, Grazielle Machado, qui aconseguiria el millor resultat d'una dona a les legislatives sulmatogrossenses.
Amb aquesta derrota, la primera de la seva carrera política, va finalitzar una ratxa d'onze legislatures consecutives ocupant un escó de diputat estatal. No obstant, quatre anys després, en les eleccions de 2018, va reaparèixer i va obtenir de nou un escó de diputat, fet que va repetir en les eleccions de 2022. Així, Machado acumula 13 cicles com a diputat: les dues primeres a Mato Grosso i onze més a Mato Grosso do Sul, amb una única absència.
En aquests anys, el polític ha anat canviant de partit, en un espectre que abraça del centreesquerra a la dreta conservadora: ARENA, PDS, PFL, PST, PSDB, PL, PR, PSD i PP.

## Referències

* 1 2 Cordeiro Chagas, Wagner. «MS 40 Anos: O governo interino de Londres Machado (Arena-1979)» (en portuguès brasiler). Marco Eusébio: Entrelinhas da notícia, 22-05-2017. Arxivat de l'original el 2021-05-07. [Consulta: 6 maig 2021].
* ↑ «Resultado das Apurações dos votos do 2º turno das Eleições 2014 no Mato Grosso do Sul para Governador, Senador, Deputados Federais e Deputados Estaduais» (en portuguès brasiler). G1. Grupo Globo, 26-10-2014. [Consulta: 8 novembre 2022].
* ↑ Hassessian, Fernando. «Vou cumprir até o último dia do meu mandato, diz a deputada eleita Grazielle Machado» (en portuguès brasiler). Capital News, 07-10-2014. Arxivat de l'original el 2022-11-08. [Consulta: 8 novembre 2022].
* ↑ «Grazielle Machado desiste de reeleição e deixa vaga para o pai» (en portuguès brasiler). Correio do Estado, 04-08-2018. [Consulta: 8 novembre 2022].
* ↑ «Eleitores dão o 13º mandato ao deputado Londres Machado» (en portuguès brasiler). Rede Zero Um Informa, 03-10-2022. Arxivat de l'original el 2022-11-08. [Consulta: 8 novembre 2022].
# Tennis als Jocs Olímpics d'estiu de 1912 - Dobles mixtos interior

La competició de dobles mixtos interior va ser una de les vuit proves del programa de tennis als Jocs Olímpics d'Estocolm de 1912. La competició es va disputar entre el 6 i el 12 de maig de 1912, i va comptar amb la participació de 8 parelles de tres nacions.

## Classificació

| Posició | Nom | País |
| | Edith Hannam Charles Dixon | Regne Unit |
| | Helen Aitchison Herbert Barrett | Regne Unit |
| | Sigrid Fick Gunnar Setterwall | Suècia |
| 4 | Margareta Cederschiöld Carl Kempe | Suècia |
| 5 | Thora Castenschiold Erik Larsen | Dinamarca |
| 5 | Mabel Parton Theodore Mavrogordato | Regne Unit |
| 7 | Edith Arnheim Carl-Olof Nylén | Suècia |
| 7 | Ebba Hay Frans Möller | Suècia |

## Quadre

| Vuitens de final | Vuitens de final | Vuitens de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| Sigrid Fick Gunnar Setterwall | | |
| ningú | | | Sigrid Fick Gunnar Setterwall | | |
| ningú | | | ningú | | |
| ningú | | | | | | Sigrid Fick Gunnar Setterwall | 6 | 1 | 2 |
| Thora Castenschiold Erik Larsen | | | | | | Helen Aitchison Herbert Barrett | 3 | 6 | 6 |
| ningú | | | Thora Castenschiold Erik Larsen | 0 | 3 | | | | |
| Helen Aitchison Herbert Barrett | 6 | 6 | Helen Aitchison Herbert Barrett | 6 | 6 | | | | |
| Edith Arnheim Carl-Olof Nylén | 2 | 4 | | | | | | | | Helen Aitchison Herbert Barrett | 6 | 3 | 2 |
| Mabel Parton T. Mavrogordato | 6 | 6 | | | | | | | | Edith Hannam Charles Dixon | 4 | 6 | 6 |
| Ebba Hay Frans Möller | 3 | 0 | Mabel Parton T. Mavrogordato | 3 | 0 | | | | |
| ningú | | | Edith Hannam Charles Dixon | 6 | 6 | | | | |
| Edith Hannam Charles Dixon | | | | | | Edith Hannam Charles Dixon | 6 | 6 | |
| ningú | | | | | | M. Cederschiöld Carl Kempe | 2 | 2 | | Final de consolació | Final de consolació | Final de consolació | Final de consolació | Final de consolació | Final de consolació | Final de consolació |
| M.Cederschiöld Carl Kempe | | | M.Cederschiöld Carl Kempe | | | | | | |
| ningú | | | ningú | | | | | | | | Sigrid Fick Gunnar Setterwall | | | |
| ningú | | | | | | | | | | M. Cederschiöld Carl Kempe | N | P | |
La final de consolació no es va disputar perquè la parella formada per Margareta Cederschiöld i Carl Kempe no es van presentar al partit, de manera que els seus compatriotes Sigrid Fick i Gunnar Setterwall van aconseguir automàticament la medalla de bronze.

## Bibliografia

* Bergvall, Erik (ed.) (1913). a Adams-Ray, Edward (trans.).: The Official Report of the Olympic Games of Stockholm 1912. Stockholm: Wahlström & Widstrand

## Enllaços externs

* Quadre dobles mixtos Arxivat 2015-01-23 a Wayback Machine. a ITF (anglès)
# Mieke Jaapies

Mieke Jaapies (Wormerveer, 7 d'agost de 1943) és una piragüista d'aigües tranquil·les neerlandesa, ja retirada, que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on va disputar dues proves del programa de piragüisme. En el K-2, 500 metres fou sisena, mentre en el K-1, 500 metres fou vuitena. Quatre anys més tard, als Jocs de Múnic, tornà a disputar les dues mateixes proves del programa de piragüisme. En el K-1, 500 metres guanyà la medalla de plata, mentre en el K-2, 500 metres fou setena.
En el seu palmarès també destaquen dues medalles de plata al Campionat del Món de piragüisme en aigües tranquil·les, el 1970 i 1971.

## Referències

* 1 2 «Olympedia – Mieke Jaapies». [Consulta: 5 juny 2023].
# Evert Kroon

Evert Kroon (Hilversum, 9 de setembre de 1946 - Hollandsche Rading, 2 d'abril de 2018) fou un waterpolista neerlandès que va competir durant les dècades de 1960 i 1970.
El 1968 va prendre part en els Jocs Olímpics d'Estiu de Ciutat de Mèxic, on fou setè en la competició del waterpolo. Quatre anys més tard, als Jocs de Munic, repetí la setena posició en la mateixa prova. Finalment, el 1976, a Montreal, disputà els seus tercers, i darrers Jocs Olímpics. En ells guanyà la medalla de bronze en la competició del waterpolo. En aquests darrers Jocs fou l'abanderat dels Països Baixos en la cerimònia de clausura dels Jocs.

## Referències

* ↑ NU.nl, Door. «Legendarische waterpolokeeper Evert Kroon (71) overleden» (en neerlandès), 03-04-2018. [Consulta: 10 desembre 2023].
* 1 2 «Olympedia – Evert Kroon». [Consulta: 10 desembre 2023].
# Lucien Didier

Lucien Didier (Ciutat de Luxemburg, 5 d'agost de 1950) és un exciclista luxemburguès, que fou professional entre 1977 i 1984.
Com a ciclista amateur va prendre part en la prova en línia dels Jocs Olímpics de Múnic de 1972, en què finalitzà en la 56a posició.
Els seus principals èxits foren dues edicions de la Volta a Luxemburg (1979 i 1983) i els campionats nacionals de 1977 a 1980.

## Palmarès

* 1972
** Campió de Luxemburg en ruta, amateur
* 1973
** 1r al Gran Premi François-Faber
* 1974
** Campió de Luxemburg de ciclo-cross
** 1r al Gran Premi François-Faber
* 1975
** 1r al Gran Premi François-Faber
* 1977
** Campió de Luxemburg en ruta
* 1978
** Campió de Luxemburg en ruta
* 1979
** Campió de Luxemburg en ruta
** 1r de la Volta a Luxemburg i vencedor d'una etapa
* 1980
** Campió de Luxemburg en ruta
* 1983
** 1r de la Volta a Luxemburg

### Resultats al Tour de França

* 1978. 52è de la classificació general
* 1979. 29è de la classificació general
* 1981. 22è de la classificació general
* 1982. 25è de la classificació general
* 1983. 52è de la classificació general
* 1984. 72è de la classificació general

### Resultats a la Volta a Espanya

* 1978. 38è de la classificació general
* 1983. 19è de la classificació general

### Resultats al Giro d'Itàlia

* 1980. 45è de la classificació general
* 1982. 41è de la classificació general

## Enllaços externs

* Palmarès de Lucien Didier
# Ludo Delcroix

Ludo Delcroix (Kalmthout, 28 d'octubre de 1950) és un ciclista belga, ja retirat, que fou professional entre 1973 i 1982. El seu èxit esportiu més destacat és una victòria d'etapa al Tour de França de 1979. El 1972 va prendre part als Jocs Olímpics d'Estiu de Múnic, on fou quart en la contrarellotge per equips del programa de ciclisme.

## Palmarès

* 1972
** 1r a la Brussel·les-Opwijk
* 1973
** 1r al Premi de St. Amands
* 1977
** 1r al Gran Premi Franco-belga i vencedor d'una etapa
** Vencedor d'una etapa del Tour de Romandia
* 1978
** 1r al Gran Premi Lambrechts
** Vencedor d'una etapa als Tres dies de La Panne
** Vencedor d'una etapa a l'Étoile des Espoirs
* 1979
** Vencedor d'una etapa al Tour de França
* 1980
** 1r al Gran Premi Jef Scherens
** Vencedor d'una etapa a la Volta als Països Baixos

### Resultats al Tour de França

* 1973. Abandona (4a etapa)
* 1974. 58è de la classificació general
* 1975. 57è de la classificació general
* 1977. Abandona (17a etapa)
* 1979. 39è de la classificació general. Vencedor d'una etapa
* 1980. 47è de la classificació general
* 1981. 74è de la classificació general
* 1982. 91è de la classificació general

### Resultats al Giro d'Itàlia

* 1974. 50è de la classificació general
* 1976. 53è de la classificació general
* 1978. Abandona (17a etapa)

## Referències

* ↑ «DELCROIX Ludo (Ludovic)». [Consulta: 15 novembre 2022].
* ↑ «Olympedia – Ludo Delcroix». [Consulta: 15 novembre 2022].

## Enllaços externs

* Fitxa de Ludo Delcroix a sitiodeciclismo.net
# Andrzej Bek

Andrzej Bek (Łódź, 26 de juny de 1951) és un ciclista polonès, ja retirat, que va córrer durant els anys 70 del segle xx. Es dedicà principalment al ciclisme en pista.
El 1972 va prendre part en els Jocs Olímpics d'Estiu de Múnic, on va disputar dues proves del programa de ciclisme. En la prova de tàndem, fent parella amb Benedykt Kocot, guanyà la medalla de bronze.
El 1974, fent parella amb Benedykt Kocot, guanyà la medalla de bronze al Campionat del món en pista de tàndem amateur.
És fill del també ciclista Jerzy Bek.

## Referències

* ↑ «Olympedia – Andrzej Bek». [Consulta: 29 gener 2022].
* ↑ John Nauright; Charles Parrish Sports Around the World: History, Culture, and Practice. ABC-CLIO, 2012, p. 81. ISBN 978-1-59884-300-2 [Consulta: 31 octubre 2017].
* ↑ Archives, Cycling. «Andrzej Bek» (en anglès). [Consulta: 29 gener 2022].

## Enllaços externs

* Fitxa d'Andrzej Bek a sitiodeciclismo.net
# Jean-Jacques Fussien

Jean-Jacques Fussien (Verneuil-en-Halatte, 21 de gener de 1952 - Orleans, 23 d'agost de 1978) va ser un ciclista francès, que fou professional entre 1973 i 1978, any de la seva mort mentre entrenava pel Gran Premi de Plouay. Considerat un bon esprintador, va obtenir victòries d'etapa a la Setmana Catalana, a la Volta a Llevant o a la Volta a Cantàbria.
Quan era amateur va participar en els Jocs Olímpics de Múnic de 1972 en la prova en persecució per equips.

## Palmarès

* 1973
** Vencedor de 3 etapes a la Volta a Cantàbria
** Vencedor d'una etapa al Tour del Nord
* 1974
** Vencedor d'una etapa als Quatre dies de Dunkerque
** Vencedor d'una etapa a la Volta a Llevant
* 1975
** Vencedor d'una etapa de la Setmana Catalana
** Vencedor de 4 etapes a la Volta a Llevant
* 1976
** Vencedor d'una etapa al Tour de l'Oise i del Somme
* 1978
** Vencedor d'una etapa al Tour del Mediterrani

### Resultats al Tour de França

* 1978. 73è de la classificació general.

### Resultats a la Volta a Espanya

* 1973. Abandona
* 1975. Abandona

## Referències

* ↑ Murió Jean-Jacques Fussien

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Campionat del món de ciclisme en pista de 1972

El Campionat Mundial de Ciclisme en Pista de 1972 es va celebrar a Marsella (França) del 29 de juliol al 2 d'agost de 1972. Les competicions es van celebrar al Stade Vélodrome de Marsella. En total només es va competir en 6 disciplines, 4 de masculines i 2 de femenines, a causa de coincidir amb els Jocs Olímpics de Múnic.

## Resultats
### Masculí
#### Professional

| Prova | | | |
| Velocitat individual | Robert van Lancker Bèlgica | Gordon Johnson Austràlia | Giordano Turrini Itàlia |
| Persecució individual | Hugh Porter Regne Unit | Ferdinand Bracke Bèlgica | Dirk Baert Bèlgica |
| Darrere moto | Theo Verschueren Bèlgica | Cees Stam Països Baixos | Dieter Kemper RFA |

#### Amateur

| Prova | | | |
| Darrere moto | Horst Gnas RFA | Jean Breuer RFA | Gaby Minneboo Països Baixos |

### Femení

| Prova | | | |
| Velocitat individual | Galina Ermolaeva Unió Soviètica | Wilhelmina Brinkhof Països Baixos | Sheila Young Estats Units |
| Persecució individual | Tamara Garkuchina Unió Soviètica | Keetie Hage Països Baixos | Liubov Zadorójnaia Unió Soviètica |

## Medaller

| Pos. | País | Or | Plata | Bronze | Total |
| 1 | Bèlgica | 2 | 1 | 1 | 4 |
| 2 | Unió Soviètica | 2 | 0 | 1 | 3 |
| 3 | RFA | 1 | 1 | 1 | 3 |
| 4 | Regne Unit | 1 | 0 | 0 | 1 |
| 5 | Països Baixos | 0 | 3 | 1 | 4 |
| 6 | Austràlia | 0 | 1 | 0 | 1 |
| 7 | Estats Units | 0 | 0 | 1 | 1 |
| 7 | Itàlia | 0 | 0 | 1 | 1 |
| | TOTAL | 6 | 6 | 6 | 18 |

## Enllaços externs

* Resultats a la web de l'UCI
# Phil Edwards (ciclista)

Philip "Phil" Edwards, (Bristol, 3 de setembre de 1949 - Mònaco, 23 d'abril de 2017) fou un ciclista anglès que competí professionalment del 1976 al 1980. Va participar en les proves de ruta i contrarellotge dels Jocs Olímpics d'Estiu de 1972 celebrats a Amsterdam.
Una de les seves principals victòries fou una etapa a la Volta a Catalunya de 1978.

## Palmarès en pista

* 1971
** Vencedor d'una etapa a la Milk Race
* 1972
** Vencedor d'una etapa a la Milk Race
* 1973
** Vencedor d'una etapa a la Milk Race
* 1975
** 1r al Giro del Friül-Venècia Júlia
** 1r a la Coppa Cicogna
** Vencedor de 2 etapes a la Milk Race
* 1977
** Campió del Regne Unit en ruta
* 1978
** Vencedor d'una etapa a la Volta a Catalunya

### Resultats al Giro d'Itàlia

* 1976. 69è de la classificació general
* 1977. 109è de la classificació general
* 1978. 69è de la classificació general
* 1979. 42è de la classificació general

## Referències

* ↑ Plans, Joan «El inglés Edwards se impuso en el final de Sitges». , 15-09-1978 [Consulta: 3 gener 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# John Vande Velde

John Vande Velde (Chicago, 27 de desembre de 1948) fou un ciclista estatunidenc. Es va especialitzar en el ciclisme en pista. Va participar en els Jocs Olímpics de 1968 i 1972.
El seu fill Christian també s'ha dedicat al ciclisme.
Va participar com a actor en la pel·lícula Primera volada formant part de l'equip Cinzano.

## Palmarès

* 1969
** Campió dels Estats Units amateur en Persecució
* 1970
** Campió dels Estats Units amateur en Persecució
* 1972
** Campió dels Estats Units en Persecució
** Campió dels Estats Units amateur en Persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# John Bylsma

John Bylsma (Bundaberg, Queensland, 1 de febrer de 1946) va ser un ciclista australià que combinà tant la carretera com el ciclisme en pista. Va participar en els Jocs Olímpics de 1968 i 1972 on va quedar quart en ambdues edicions en la prova de persecució per equips.

## Palmarès

* 1974
** 1r a la Melbourne-Warnambool

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it